
.......................... iz .........., OIB: ..................... kao najmodavac, s jedne strane
 i
......................... iz ....................., OIB: ......... kao najmoprimac, s druge strane
sklopili su
UGOVOR O NAJMU GARAŽE
Članak 1.

Predmet ovog ugovora je najam garaže koja se nalazi u ............., u stambenoj zgradi na adresi .................., površine ...... m2.
Članak 2.

(1) Najmodavac iznajmljuje garažu iz čl. 1. ovog ugovora u razdoblju od dana ...... do ....... godine.
(2) Ugovorne strane su suglasne da se kod preuzimanja garaže iz ovog ugovora sastavi primopredajni zapisnik o stanju garaže prije preuzimanja od strane najmoprimca. Zapisnik je sastavni dio ovog ugovora.

Članak 3.

(1) Ugovorne strane su suglasne da mjesečna najamnina iznosi ........ EUR.
(2) Najamnina se plaća unaprijed i to do ........... u mjesecu za tekući mjesec, a ostale troškove po njihovoj dospjelosti.
(3) Po primitku uplate, najmodavac se obvezuje o tome izdati potvrdu o plaćanju.
Članak 4.

(1) Ugovorne strane utvrđuju depozit za garažu iz ovog ugovora, u visini 2 mjesečne najamnine, kao garanciju za eventualnu štetu ili neplaćene režije, odnosno najamninu.

(2) Ako po prestanku ugovora garaža bude vraćena u preuzetom stanju a najamnine redovito plaćene, depozit će u cijelosti biti vraćen najmoprimcu.

(3) U slučaju postojanja nekog od uvjeta za zadržavanje depozita, najmodavac ima obvezu vratiti depozit koji preostane nakon namirenja troškova iz stavka 1. ovoga članka.

(4) Najmoprimac plaća depozit po potpisivanju primopredajnog zapisnika, a vraćanje se vrši na dan prestanka ugovora.

Članak 5.

(1) Troškove električne energije i drugih režija garaže u cijelosti snosi ...........

(2) Troškove pričuve za održavanje zajedničkih dijelova zgrade te poreza i drugih davanja državi u cijelosti snosi .............
Članak 6.

(1) Najmoprimac se obvezuje predmetnu garažu koristiti isključivo za parkiranje osobnog automobila te prihvaća da za druge svrhe korištenje nije dopušteno.
(2) Najmoprimac se obvezuje garažu održavati u dobrom stanju te odmah obavijestiti najmodavca o potrebi bilo kakvih popravaka ili drugih postupaka koji se tiču njezinog urednog održavanja.
Članak 7.
(1) Najmoprimac se obvezuje da u predmetnoj garaži neće držati bilo kakve opasne stvari, bez obzira na eventualne mjere poduzete za njihovo osiguranje.
(2) Najmoprimac se obvezuje da će poštovati kućni red zgrade u kojoj se garaža nalazi tijekom i nakon korištenja garaže koja bi mogla utjecati na sigurnost stanara u zgradi u kojoj se garaža nalazi.
Članak 8.

Najmodavac je odgovoran za stanje garaže te jamči da je on njezin jedini i zakoniti vlasnik kao i da osim ovoga ugovora ne postoji nikakav drugi ugovor niti bilo kakvo pravo trećih osoba koje bi najmoprimca ograničavalo u nesmetanom korištenju garaže.

Članak 9.

Najmodavac nije odgovoran za sigurnost vozila u garaži ili druge stvari ostavljene u vozilu parkiranom u garaži koja je predmet ovog ugovora.

Članak 10.

(1) Najmoprimac ne smije davati garažu trećoj osobi u podnajam bez pisane suglasnosti najmodavca.
(2) Najmoprimac ne smije poduzimati nikakve promjene namjene garaže ili poduzimati pregradnje prostora bez pisane suglasnosti najmodavca.

Članak 11.

Najmodavac u bilo kojem trenutku ima pravo pregleda garaže kako bi pregledao koristi li se na ugovoreni način te postoji li potreba za popravcima u garaži.

Članak 12.

(1) Otkazni rok ovog ugovora iznosi najmanje .... dana.
(2) Otkaz ugovora se podnosi drugoj strani u pisanom obliku.

Članak 13.

Predaja posjeda garaže najmodavcu obavit će se potpisivanjem primopredajnog zapisnika, uz prisutnost ugovornih strana koje su dužne utvrditi postoje li oštećenja koja nadilaze redovito korištenje garaže.
Članak 14.

Za sporove koji mogu nastati u vezi primjene ovog ugovora nadležan je sud u ......... .
Članak 15.

(1) Ovaj Ugovor sastavljen je u 2 (dva) istovjetna primjerka od kojih svaka stranka zadržava jedan primjerak.

(2) U znak prihvata svih prava i obveza iz ovog ugovora, ugovorne strane vlastoručno ga potpisuju.

U ..........., dana ..........
Najmoprimac: 







Najmodavac:

................. 






....................

